**МОТИВИ ЗА ПРИЕМАНЕ**

на Наредба за организацията и дейността на клубовете на пенсионера и на хора с увреждания в Община Гурково

Във връзка с чл.26, ал.2 от Закона за нормативните актове, оповестяваме проект за приемане на Наредба за организацията и дейността на клубовете на пенсионера и на хора с увреждания в Община Гурково.

Представяме проекта за предложения и становища от страна на заинтересованите лица.

**1.Причини и мотиви за приемане на Наредбата са следните:**

Необходимостта от приемане на нормативен акт на Общински съвет-Гурково, който да регулира тази сфера на обществените отношения се основава на следните правни норми и фактически обстоятелства:

- В населените места на Община Гурково години са създадени сдружения на хората в третата възраст, функциониращи като пенсионерски организации (клубове). За своята организирана дейност същите използват различни помещения, които са общинска собственост.

- До момента пенсионерските организации провеждат дейност, но тя не е уредена с общ нормативен акт, който да унифицира структурата, ръководните органи и техните отговорностите, дейността и взаимодействието на организациите с местната власт, с държавни и общински институции, с НПО и др., както и реда за финансиране, отчет и контрол.

- Необходимостта от даване на нормативна легитимност на клубовете на пенсионерите се налага не само от възможностите, които предоставя Закона за местното самоуправление и местната администрация (чл.21, ал. 1, т.2З от ЗМСМА), а и от целесъобразността от нормативен акт, който да бъде релевантен спрямо един от водещите приоритети в социалната политика на местната власт - социална интеграция, с цел удовлетворяване потребностите на пенсионерите и хората с увреждания.

-Не на последно място, в предложеният проект за нормативен акт за първи път намира място една от най-уязвимите категории хора — лицата с увреждания без ограничения на възрастта, които получават равни възможности за достьп за включване и участие в организираните дейности на клубовете.

Регламентиране на правомощия на контролен съвет, както и текстове отговарящи съгласно националното законодателство и структурата на Община Гурково.

Във връзка с гореизложеното е необходимо изработването на Наредба за организацията, финансирането и дейността на клубовете на пенсионера и лица с увреждания, функциониращи на територията на Община Гурково.

**2. Цели, които се поставят:**

- Осигуряване на оптимално функциониране на клубовете на пенсионерите и клуба на хората с увреждания;

- Създаване на условия за ефективни действия на клубните ръководства за контрол на

разходването на средствата на клуба и опазване на собствеността им.

**3. Финансови и други средства, необходими за прилагането на Наредбата:**

- Финансови средства, одобрени от Общинския съвет при приемане на бюджета на

Община Гурково;**4. Очакваните резултати от прилагането, включително финансовите, ако има такива:**

С прилагането на Наредбата се очаква:

1. Да бъде постигнато ефективно, целесъобразно и законосъобразно използване на клубните бази с ясна регламентация на функциите и задълженията на органите на управление и членовете на клубовете.

2. Да бъде постигнато по-високо ниво на удовлетворяване потребностите на пенсионерите и хората с увреждания, чрез създаване на благоприятни условия за установяване и поддържане на съдържателни социални контакти и осигуряване на подходяща социална и културно-информационна среда, оптимизираща процеса на тяхната социална интеграция.

**5.Анализ за съответствие с правото на Европейския съюз:**

Проектът на Наредба за организацията и дейността на клубовете на пенсионера и на хора с увреждания в Община Гурково, не противоречи на норми от по-висока йерархия в националното и Европейското законодателство.